
Ilirski identitet? 

Uspostava vrhovne rimske vlasti nad Ilirikom u periodu od 35. do 9. god. p. n. e. donijela je 
već u startu određene prednosti od kojih je najvažnija prestanak dotadašnjih kroničnih sukoba i 
malih ratova među domorodačkim zajednicama. Uklopljavanje malih narodnosnih i plemenskih 
političkih cjelina u teritorijalno veće upravne okvire, prvo na razinama konventa, zatim 
provincije i na kraju državne cjeline uvjetovalo je i međusobnu veću interakciju do tada 
iscpjekanih zajednica. Sukladno tome došlo je i do pojave, makar u zametku, i osjećaja neke vrste 
zajedništva i dijeljenja istih interesa ali i problema po nekim aspektima koje je sa sobom donijela 
uspostava rimske državne vlasti i provođenje njenih načela uređenja provincijskih odnosa. Taj 
osjećaj se počeo razvijati i na temeljima onog zajedničkog što su ti narodi, a koje je tadašnja 
«ilirska provincija« objedinila, baštinili a kojeg su postali itekako svjesni u intenzivnom kontaktu 
sa jednim elementom koji im je bio stran skoro u svim pogledima od jezika do načina života, ali 
koji im se uspio nametnuti. Jezička sličnost i razumljivost, zajednička zemlja ali i slična razinu 
općeg kulturnog razvitka sve više su postajali ona nit koja je uticala na njihovo sve izrazitije 
povezivanje i prevazilaženje različitosti i suprotnosti. A živeći u jednoj cjelini i njihovi interesi i 
potrebe su sve više dobivali zajedničkih crta, što je samo doprinosilo međusobnoj većoj 
komunikaciji i uvažanju pa i zajedničkom nastupu. Proporcionalno slabljenju međusobnih razlika 
jačalo je nezadovoljstvo prema rimskoj upravi i njenim metodama sprovođenja. 

I za manje od dvije dekade od pokoravanja Panona, domorodački narodi, odnosno pojedini 
njihovi lideri (u prvom redu Baton Dezitijatski i narod i politička jedinica kojoj on izvorno 
pripada), su se pokazali i spremnim i sposobnim da na sebe i svoju odgovornost preuzmu to 
iskustvo postojanja, vođenja i funkcioniranja zajedničkog vojno - političkog Saveza i njegovih 
institucija. Sigurno je da bez postojanja jedinstvene provincije Ilirik, taj domaći eksperiment sa 
«zajedničkim okvirom i vojno-političkim institucijama« za vrijeme Vebkog Ilirskog ustanka od 6. 
do 9. god. n. e. ne bi uspio ni pokrenuti. 1 

Međutim, i pored stvaranja zajedničkog ustaničkog Saveza i njegovih institucija, ideja 
zajedničkog nastupa još uvijek nije u dovoljnoj mjeri bila srasla u svijest domorodačkog, 
peregrinskog stanovništva. I čim je postalo jasno da Ustanak ulazi u krizu, a gubici i teškoće 
postajali sve izražajniji, zajednički identitet je dokazao koliko je ustvari više imao ad-hoc i 
interesni nego trajniji karakter zasnovan na etničkom ili narodnosnom ili kulturnom ili 
duhovnom načelu. Nakon dvije i po godine Ustanka, prvo su se počele javljati pukotine u Savezu 
na sjeverozapadnom bojištu prema Sisciji, a onda i u otpadnuću Panonije iz ustaničkih redova. 
Ugušenje Ustanka u septembru 9. god. n. e., je označilo i gušenje bilo kakve mogućnosti da se 
stvori zajednička svijest zapadnobalkanskih zajednica van okvira Rimske države. Tome je 
doprinijela i činjenica da je nekadašnja jedinstvena provincija podijeljena na dvije nove provincije 
Gornji Ilirik ЦИупсит Superior (Dalmaciju) i Donji Ilirik JIllyricum Inferior (Panoniju). 
Partikularni identitet, tako svojstven Zapadnom Balkanu, je tako ostao dominantan. 

Romanizacija 

Najlakše bi se proces i stupanj romanizacije mogao promatrati preko fenomena primanja 
rimskog građanstva, što bi predstavljalo i oficijelno priznanje da je neko Rimljanin. Naravno to ne 
znači da je ako je neko postao Rimljanin, da se on i odrekao svoje pripadnosti po podrijetlu ili 
nekih aspekata njegove matične opće kulturne baštine, ali je nesumnjivo to ipak značilo da je ono 
što se podrazumijevalo pod «rimskim» ipak sve više stjecalo primat u odnosu na ono domaće. 
Romanizacija se pored primanja rimskog građanstva manifestirala i u prihvaćanju tekovina 
mediteranske urbane kulture, načina života, latinskog jezika ili njegovih vulgarnih izvedenica kao 
prvog jezika, rimske povijesti i tradicije kao primarne, 2 Ovaj proces kulturne romanizacije je 
započeo sa samim rimskim osvajanjem unutrašnjosti Ilirika već nakon 33. god. p. n. e., pa u 



O Velikom Ilirskom ustanku od 6. do 9. god. n. e. v. Salmedin Mesihović, Dezitijati, Sarajevo (u rukopisu). 
Dopunjena verzija doktorske disertacije : Dezitijati: kulturna i narodnosno-politička zajednica u Iliriku i osvajanja 
Oktavijanova doba, Zagreb, 2007, 314 - 617 

Zanimljiv primjer o povezanosti rimskog građanstva i latinskog jezika pruža crtica Kasija Diona (LX, 17, 4) o 
tome kako je car Klaudije oduzeo rimsko građanstvo izvjesnom Likijcu koji nije znao latinski jezik uz objašnjenje da 
nije u redu da bude Rimljanin onaj koji ne poznaje «rimski jezik». 

narednim desetljećima o čemu bi ilustrativno svjedočio jedan podatak Veleja Paterkula. 3 
Međutim, sve do 6. god. n. e. kulturna romanizacija, iako je nesumnjivo utjecala na nju, još uvijek 
nije uspjela da izmijeni kulturnu srž domorodačkog načina života u unutrašnjosti. Tek je krah 
velikog ilirskog ustanka radikalno uklonio i posljednje značajnije otporne snage unutar 
domorodačkog stanovništva prihvaćanju rimske dominacije, a sa njom i napredovanju kulturne 
romanizacije. To je podrazumijevalo mirenje sa procesom kontinuiranog gubljenja domaćeg 
kulturnog, kasnije i političko-narodnosnog identiteta na račun dobivanja onih elemenata 
identiteta i identifikacije koji su dolazili iz mediteranskog svijeta. Pošto širenje kulturnih 
tekovina antičke civilizacije nije bilo sprečavano niti ograničavano od strane Rimske Države i 
njenih institucija, naprotiv ono je bilo i podsticano, a domaći unutarnji otpor tome procesu bio 
neumitno oslabljen (posebno poradi sloma Velikog Ilirskog ustanka od 6. do 9. god. n. e.) 
normalno je očekivati da je ono napredovalo znatno brže od procesa primanja rimskog građanstva 
među ilirskim starosjediocima. 4 

Širenjem rimskog građanstva, što se tretiralo kao povlastica, ustvari su se paradoksalno 
brisali još kakvi takvi tragovi domorodačke državnosti i svijesti o domaćem političkom i 
narodnosnom identitetu. Kako se primanjem provincijalaca povećavao broj rimskih građana tako 
su se, dugoročno gledano, proporcionalno smanjivali politička autonomija i identitet 
domorodačkih naroda. Pravno gledano svi koji bi dobivali rimsko građanstvo postajali su 
automatski sastavni dio rimske civitas, odnosno rimskog naroda, kojem su svi ostali narodi i 
peregrinske civitates Imperije bili subordinirani. Proces romanizacije, izražen poglavito kroz 
proces primanja rimskog građanstva je razbijao i stare narodnosne i plemenske veze i tako 
dovodio do razgradnje cjelovitosti dezitijatskog naroda. Primanje rimskog građanstva je 
nesumnjivo vodilo i promjenama unutarnjeg gentilnog ustroja Ilira, koji se morao prilagođavati 
novim uvjetima i promjenama ne samo poradi primanja rimskih imena. 5 Tako je privilegija 
otpadanja, izražena u procesu primanja rimskog građanstva, direktno razarala dezitijatski 
identitet. Svi su «trčali» i željeli dobiti rimskog građanstvo, dok se domaće građanstvo nije toliko 



3 Vell. II, СХ, 5 

4 O romanizaciji i urbanizaciji kod Dezitijata v. Mirza Hasan Ceman, Res Publica Aquarum S.... Sarajevo : 

Monografija Ilidža. 2000, 143-144; 153-154; Po M.H. Ćemanu (Res Publica Aquarum S 143)=>»Razvoj urbanizacije i 

dubljih odnosa na ovom području uslijedio je u jačem obimu tek od sredine 2. st. n. e.» Ova konstatacija je slabo 
prihvatljiva, imajući u vidu i ono što se zna o dezitijatskim naseljima i njihovom kontinuiranom razvitku i u antičko 
doba, naravno prilagođenom, bolje reći promijenjenom prema potrebama i uvjetima koje zahtijeva, pa i pruža novo, 
antičko doba. Činjenica je i da rimski gradovi na tlu Gornje Bosne nisu mogli nastati ех nihiloi to sredinom II. st. n. 
e., pogotovu ako se imaju u vidu Flaviji, Ulpiji, Eliji koji su živjeli i obnašali neke funkcije u okviru upravnih 
municipalnih jedinica, jer su oni sami ili njihovi preci rimsko građanstvo dobili prije vladavine Marka Aurelija, za 
kojeg se kako se čini u znanstvenoj literaturi najviše veže romanizacija, urbanizacija i kolonizacija Gornje Bosne. 

O procesu romanizacije v. Ivo Bojanovski, Bosna i Hercegovina u antičko doba, Sarajevo : ANU ВШ, Djela, 
LXVI, CBI, 6., 1988, 65-74 

cijenilo u odnosu na dobivanje rimskog građanstva, iako je i kod Dezitijata postojala mogućnost 
da novi rimski građanin zadrži i svoju raniju, dezitijatsku pripadnost. Romanizacija je u 
pojedinim svojim aspektima bila i dio dugoročne strategije koju je provodila Rimska država 
prema domorodačkom stanovništvu. U skladu sa tom politikom rimsko građanstvo se dijelilo 
svim isluženim višim magistratima lokalnih peregrinskih civitates. Tako je Rimska država 
automatski dobivala vladajući i najutjecajniji sloj domorodačkih zajednica, a koji je sastavljen od 
rimskih građana. Time je osiguravana rimska vladavina nad tim narodima i pripremalo se za 
njihovo konačno utapanje u okvire rimskog naroda. 

Rimsko provincijalno stanovništvo i 
razina romaniziranosti prostora Gornje Bosne 

Pošto je proces romanizacije i utapanja dezitijatskog narodnosnog, političkog i kulturnog 
bića u okvire rimskog naroda i opće tendencije razvitka antičke kulture trajao jedan veoma dug 
period (dva stoljeća) i nije se desio odjednom razina romaniziranosti provincijalnog stanovništva 
Gornje Bosne i lašvanskog porječja nije bila nivelirana. Kako je već istaknuto, glavni rezultat 
romanizacije koji je ona polučila bio je nestanak dezitijatskog naroda, koji je zamijenjen 
surogatom oličenim u rimskom provincijalnom stanovništvu Gornje Bosne i lašvanskog porječja, 
koji nije imao niti je osjećao autohtonu narodnosno-političku identifikaciju samo sa navedenim 
područjem. Rimsko provincijalno stanovništvo Gornje Bosne i lašvanskog porječja nastajalo je 
postupnom simbiozom domicilnog stanovništva koje je dobilo rimsko građanstvo i usvojilo 
tekovine antičke kulture sa doseljenicima najrazličitijeg etničkog podrijetla. Ovo stanovništvo se 
primarno vezalo za tradicije rimske države i naroda, njegovu povijest i institucije, dok je veza sa 
dezitijatskim precima i njihovom narodnosnom i političkom tradicijom bitno izgubila na svojoj 
vrijednosti. Nakon Karakaline konstitucije 212. god. n. e., završava se proces oblikovanja rimskog 
provincijalnog stanovništva, koje u populacijskom smislu konačno i potpuno preuzima ulogu 
koju su nekada imali Dezitijati na prostorima Gornje Bosne. Ovo stanovništvo baštini identitete o 
pripadnosti rimskom svijetu, njegovoj državi, provinciji, jedinici municipalnog ustroja, a sa 
prelaskom na kršćanstvo i religijski kršćanski identitet. A kako slabi moć države a jača autoritet i 
važnost crkvenih institucija i kršćanskih dogmi religij ski identitet polako dobiva pravo prvenstva 
u odnosu na ostale vrste identiteta. A na samom kraju antičkog razdoblja kršćanski identitet 
postaje i dominirajuća osobnost provincijalnog stanovništva (npr. u odnosu na paganske 
slavenske i druge doseljenike). 

Proces romanizacije na prostorima Gornje Bosne i lašvanskog porječja je na svome kraju 
zahvatio različitim intenzitetom kompletno domorodačko stanovništvo, tako da se ne može 

govoriti da je na navedenom prostoru bilo neromaniziranog stanovništva. Naravno stupanj 
apsorpcije romanizacije je bio različit, uslijed niza okolnosti. Te okolnosti su mogle biti : a) 
različito vrijeme primanja rimskog građanstva, b) nastanjenost u otvorenijim ili izoliranijim 
predjelima, c) razina, intenzitet i forme međusobne interakcije, d) opseg, način i metoda upliva i 
apsorpcije tekovina antičke kulture, g) intenzitet miješanja sa doseljenicima i drugim strancima, 
e) vanjske i unutarnje pokretljivosti domaćeg stanovništva f) preuzimanje latinskog jezika ili 
njegovih vulgariziranih oblika i dijalekata, i i) stupanj i razina spremnosti napuštanja tradicija i 
tekovina općeg kulturnog autohtonog razvitka. Što su ove okolnosti bile više izražajnije, 
sadržajnije i intenzivnije stupanj romaniziranosti je bio veći. Romanizacija i njene tekovine su se 
osjećale intenzivnije u urbanim i upravnim središtima, uz komunikacije, vojne objekte, 
privredno-gospodarske komplekse kao što su rudonosna područja gdje je i cirkulacija 
stanovništva bila veća. 

Nakon završetka procesa političke romanizacije Dezitijata više nema pa i oni dijelovi koji su 
slabije kulturno romanizirani nemaju osjećaj pripadnosti nekoj autohtonoj politiji i njenoj 
tradiciji, nego se i oni u tom pogledu identificiraju kao rimsko provincijalno stanovništvo Gornje 
Bosne i lašvanskog porječja, pogotovu ako su bili slobodni i samim tim bili i nositelji rimskog 
građanstva. Jedina distinkcija koja se u ovom pogledu može upotrijebiti, samo kao terminus 
techicus, je podjela na potpuno romanizirano i poluromanizirano stanovništvo. Romansko 
stanovništvo (sačinjeno simbiozom romaniziranih starosjedilaca i doseljenika) koje kao prvi jezik 
koriste latinski ili neki njegov vulgarni dijalekt bilo bi potpuno romanizirano, dok bi ono 
provincijsko stanovništvo koje bi kao prvi jezik koristilo domorodačke dijalekte ili samo govor u 
kojem dominiraju autohtone jezičke forme spadalo u poluromanizirani dio Gornje Bosne. Znači 
stavka koja se odnosi na pitanje stupnja jezičke asimilacije predstavlja i osnovnu razliku između 
ove dvije uvjetne kategorije rimskog provincijalnog stanovništva Gornje Bosne. Naravno kako 
vrijeme bude odmicalo sve je bilo manje govornika domorodačkih dijalekata, a sve više 
romanskih, ali i pored smanjivanja domorodački govori su bili prisutni sve do samog kraja 
antičkog perioda, dočekavši i doseljavanje novih etničkih i jezičnih elemenata, o čemu će kasnije 
biti više govora . 6 

Proces i opseg primanja rimskog građanstva 

Dezitijati su rimsko građanstvo mogli zaslužiti i dobiti na najrazličitije načine, zavisno od 
volje Rimske Države (odnosno njenih za to ovlaštenih institucija) . Najčešće poradi zasluga za 
Rimsku državu, što je podrazumijevalo i obnašanje političkih funkcija i institucija u domaćoj 

Za razliku od priobalnog pojasa, gdje se njeguje latinsko-grčka dvojezičnost bar u urbanim sredinama, 
prisustvo grčkog jezika na dezitijatskom prostoru na osnovi dosadašnjih podataka još uvijek nije evidentirano. 

zajednici, te za službu u vojsci, Sudeći po tome što se na dezitijatskom području ne nailazi, bar to 
još uvijek nije otkriveno ili precizno detektirano, na osobe sa gentilnim imenima koji pripadaju 
dinastiji Julijevaca-Klaudijevaca, proces primanja rimskog građanstva u periodu prve polovice i 
sredine I. st. n. e., nije bio ili je bio vrlo slabo prisutan. 7 Možda je bilo pojedinačnih slučajeva 
primanja rimskog građanstva, ali načelno Dezitijati se još uvijek nisu nalazili na tome stupnju 
«prihvaćenosti» da bi se mogli obuhvatiti procesom primanja rimskog građanstva. Sam proces je 
bio spor i još u prvim desetljećima II. st. n. e. se nailazi na Dezitijate bez rimskog građanstva. To 
je bilo i posljedica nepovjerenja Rimske države prema Dezitijatima, i ne samo njima nego i većini 
ostalih domorodaca ilirskog područja, zbog ustanka 6-9. god. n. e., i trebalo je dosta vremena da 
se ovakvo stanje prevaziđe. Uostalom i institucija prefekta ukazuje na nepostojanje toga sloja u 
koji bi se Rimljani mogli pouzdati u tolikoj mjeri da bi im mogli u potpunosti prepustiti lokalnu 
upravu i dati rimsko građanstvo. Jednostavno rečeno u prvoj polovici I. st. n. e. vodeći sloj 
dezitijatske narodnosne zajednice još uvijek nije bio dovoljno «sazrio» za primanje rimskog 
građanstva u masovnom opsegu. Na osnovi toga bi se moglo pretpostaviti da su za vrijeme 
nastanka statistike, čije je rezultate koristio Plinije Stariji, 103 dekurije obuhvaćale skoro 
kompletno tadašnje dezitijatsko stanovništvo, izuzev nekih regrutiranih vojnika, raznoraznih 
avanturista i iseljenika koji se još uvijek nisu asimilirali u većinsko stanovništvo oblasti u kojima 
su boravili. Proces primanja rimskog građanstva je evidentiran za vrijeme Flavijevaca, kada je T.F. 
Valent primio rimsko građanstvo, međutim to je i za sada jedini domaći čovjek sa južnih dijelova 
Gornje Bosne sa flavijevskim gensom. Ta činjenica ukazuje da je i za vrijeme Flavijevaca primanje 
građanstva kod Dezitijata bilo izuzetno, ali ne baš u i tolikoj mjeri i rijetko kao u slučaju 
prethodne vladarske linije Julijevaca i Klaudijevaca. Tada se znači pojavio i određeni broj 
domorodaca koji su dobili građanstvo, a istovremeno su još uvijek aktivno učestvovali i u životu 
svoje matične civitas. 8 Za razliku od prostora koji je ušao u sastav R.P. Aguae S..., u natpisima 



7 Na natpisu Aurelia iz Višnjice 2., bi se možda moglo na osnovi sačuvanih slova ET IVL — - moguće samo I 
umjesto L — - naslutiti ime IVLIVS. Ali ako je takvo čitanje i pravilno iz samoga konteksta natpisa (koji potiče iz III st. n. 
e.) teško se može zaključiti da je riječ o osobi koja je dobila julijevsko gentilno ime uslijed toga što je neki njegov davni 
predak 2 stoljeća ranije primio rimsko građanstvo. Nikola Vulić, Antički spomenici naše zemlje, Beograd : Spomenik 
SKA LXXV. 1933 A, 69-70; Krunoslav Misilo, Rimski spomenici iz Bosne, Sarajevo : GZM, god. XLVIII. sv. 1. 1936, 21, 
br. 4; Esad Pašalić, Antička naselja i komunikacije u Bosni i Hercegovini, Sarajevo : Zemaljski muzej, 1960, 91 - 93; 
Veljko Paškvalin, Ilirsko-panonsko pleme Desitijata srednje Bosne u rimsko doba i rekognosciranje njihova područja, 
Sarajevo : ANU BiH, XXXI, CBI 29. 2000, 210. Možda se na natpisu iz mjesta Bijele Vode, Donja Višnjica, (Ante 
Skegro, Inscriptiones latinae et graecae Bosniae et Hercegovinae, Zagreb : Op. Arch. 21. 1997. 103, br. 128 ) nalazi i 
osoba sa julijevskim gensom =>et Iu[.J. Po Marinu Zaninoviću (La Dalmazia in eta imperiale, Firenze : Leo S. Olschki 
editore. Firenze, 1999, 216), romanizacija, promatrana kao kulturološki proces, se nije puno osjećala suviše daleko od 
jadranske obale prije bellum Batonianum. 

Rimsko građanstvo je od Flavijevaca primio i Nerva Laidi {., ali to je bilo vezano za neke druge događaje i u 
okvirima drugih okolnosti, daleko van matične dezitijatske teritorije, tako da se ne može uzeti u analitičko 
razmatranje pitanja procesa širenja rimskog građanstva u Gornjoj Bosni. 

vezanim za municipij Bistuensium sreće se znatno više Flavija. Tako se sreću dekurion 
municipija Tit Flavije Lucije, njegov otac Tit, gotovo sigurno sa flavijevskim gensom i izvjesna 
Flavija Procilla. Pored ovih osoba sa flavijevskim gensom, u Zenici je pronađen i drugi natpis na 
kojem se spominje Flavius Seneca, izvjesno vrlo ugledna osoba u lokalnim poslovima. A u 
Podbrežju-Zenica i natpis na kojem se spominje i osoba sa imenom Flavius Titus. 9 Na tri natpisa 
(koji detektira postojanje municipija Bistuensium i njegovih upravnih institucija) iz Varvare (na 
gornjoramskom području) flavijevski gens se najmanje po jednom spominje na svakom od 
natpisa. A sa natpisa u Varvari se spominje još i Flavia Flaccila. 10 Domorodačke Flavijevce 
nalazimo i u lašvansko-travničkom području (u Turbetu kod Travnika i Malom Mošunju). 11 Ovo 
ukazuje na nešto veći intenzitet primanja rimskog građanstva u periodu Flavijevaca na oblastima 
koje su kasnije ušle pod okvir municipija Bistuensium, u odnosu na onaj prostor koji je ušao u 
sastav R.P. Aquae S . . . 12 

Šire i intenzivnije primanje rimskog građanstva kod gornjobosanskog domorodačkog 
stanovništva počelo je za vrijeme Trajana (98-117. god. n. e.), preciznije rečeno direktno 
uvjetovano sa dačkim ratovima i predstavljalo je samo jedan od segmenata općeg razvitka procesa 
primanja rimskog građanstva u istočnim dijelovima provincija Dalmacije i Panonije te u Meziji 
(npr. kod Breuka, Andizeta, Skordiska). O tome svjedoči često nalaženje Trajanovog gentilnog 
imena -Ulpius- među romaniziranim stanovnicima Gornje Bosne (Breza, Zenica, Sarajevo). Tako 
pored Ulpije sa natpisa princepsa T.F.Valensa iz Breze, u gornjobosanskom prostoru ovo gentilno 
ime se nalazi i na natpisima u Osijeku kod Ilidže (sigurno se spominje Ulpija Musa, i možda još 
jedna osoba po imenu Ulpio, možda suprug Ulpije Muse), na natpisu Ulpije Paule i natpisu Ulpije 
Successe. 13 Zanimljivo je da se ovi natpisi u velikoj mjeri odnose na žene. Sve ove osobe, a 



CIL III 12763; CIL III 12771; Čiro Truhelka, Prilozi rimskoj arheologiji Bosne i Hercegovine, Sarajevo : GZM, 
god. IV. sv. 4. 1892, 343; 345; Carl Patsch, Arheološko-epigrafska istraživanja povjesti rimske provincije Dalmacije, 
Sarajevo : GZM, god. XVIII, sv. 2. 1906 A, 159-160; Enver Imamović, Antički kultni i votivni spomenici na području 
Bosne i Hercegovine, Sarajevo : Veselin Masleša,1977, 470 

Natpis iz Varvare IV ( Flavia Flaccilđ)\ C. Patsch, Arheološko-epigrafska istraživanja povjesti rimske provincije 
Dalmacije, 155; I. Bojanovski, Bosna i Hercegovina u antičko doba, 166 

11 CIL III 13865-Mali Mošunj; Carl Patsch, II, rimski natpisi iz doline Lašve, Sarajevo : GZM, god. V, sv. 4., 1893, 
701; Carl Patsch, Prilozi našoj rimskoj povjesti, Sarajevo : GZM, god, XXII sv. 1. 1910, 207; Dimitrije Sergejevski, I 
Rimski spomenici iz Bosne. II Rimski natpisi iz Bosne. Beograd : Spomenik SKA LXXXVIII, 1938, 106; I.Bojanovski, 
Bosna i Hercegovina u antičko doba, 161; 166. 

Proces primanja rimskog građanstva je postao prilično intenzivan za vrijeme Flavijevaca i kod Breuka, o čemu 
svjedoče mnogi Flaviji Breuci, I. Bojanovski, Bosna i Hercegovina u antičko doba, 365. kao i kod Japoda, Isto, 61, riječ 
je o prepozitu i princepsu T.Flaviusu koji je dobio građanstvo za Vespazijana. 

13 CIL III 8377=12755 Osijek kod Ilidže; Natpis Ulpije Paule; Natpis Ulpije Successe; Čiro Truhelka, Rimske 
starine, Sarajevo : GZM, god. II, sv. 1. 1893, 95 - 96; Dimitrije Sergejevski, Rimski natpisi novi i revidirani, Sarajevo : 
GZM god. LII, sv. 1. 1941, 18, sl. 2; Dimitrije Sergejevski, Arheološki nalazi u Sarajevu i okolici. Sarajevo : GZM, N.S. 
Društvene nauke, sv. II, 1947, 36; Enver Imamovič, Novopronađeni rimski nadgrobni natpis iz Ilidže kod Sarajeva, 
Sarajevo : GZM N.S. Arheologija, XXXIII, 1978, 1979, 

pogotovu žene, svoje rimsko građanstvo «duguju» ocu ili djedu ili još ranijem pretku koji je to 
građanstvo dobio za vrijeme Trajana, Kao što se iz priloženog može vidjeti posebno je sarajevsko 
područje i to jezgra buduće R.P. Aquae S..., bilo obuhvaćeno ovim ulpijevskim dodjeljivanjem 
rimskog građanstva. A to je možda bilo i korijen nastanka municipalne jedinice u sarajevskom i 
gornjobosanskom području pod nazivom R.P. Aquae S.... Osobe sa ulpijevskim gensom se sreću i 
na natpisima iz lašvansko-zeničkog područja i to; Ulpija Procilla iz Zenice, ako je uopće njeno ime 
pravilno rekonstruirano , 14 na ulomcima natpisa iz Malog Mošunja gdje se može pročitati PIVS , 15 
te na jednom natpisu iz Viteza (Ulpija, supruga ?), 16 U Gornjoj Rami, oblasti kojoj pripadaju i 
natpisi iz Varvare, nađen je i natpis (preciznije u Proslapu) na kojem se spominje Pau?lina 
Ulpia , 17 a u Otinovcima jedan prilično oštećen natpis, ali na kojem se jasno može rekonstruirati 
ime Ulpius. l& 

Ovaj intenzivniji kurs se nastavlja za vrijeme Hadrijana, o čemu opet svjedoče mnogi 
Eliji , 19 koji su opet sada najčešći u brezanskom području. Tako se pored Elije Juste sa natpisa 
princepsa T.F. Valensa, sreće i Ael(??) P....la, zatim Ael(??) — cel— ....P. Ael(??) Mel (???). 20 U 
lašvanskom i zeničkom području isto se nailazi na značajan broj osoba sa elijevskim gensom, od 
kojih su neki obnašali i istaknute dužnosti u svome municipiju Bistuensium, kao što je bio npr. 
Elije Justus koji je bio dekurion. Pored njega elijevskom gensu u lašvansko-zeničkom području 
pripada i njegova supruga Aelia Procula, oboje poznati preko natpisa iz Fazlića . 21 U Malom 
Mošunju se spominje opet, ali sa nesigurnim čitanjem Aelia T. D. 22 l na natpisima u Varvari, uz 
osobe sa flavijevskim gensom sa kojima je vjerojatno bila u bliskoj porodično-genetskoj vezi, se 



Natpis iz Zenice, CIL III 12766+12762; Č. Truhelka, Prilozi rimskoj arheologiji Bosne i Hercegovine, 345; Carl 
Patsch, Zbirke rimskih i grčkih starina u bos-herc., Zemaljskom muzeju, Sarajevo : GZM, god. XXVI, sv. 1-2., 1914, 176 
sl. 51; Dimitrije Sergejevski, Spatantike Denkmaler aus Zenica, Sarajevo: GZM. god. XLIV., 1932, 37 - 38; 
I.Bojanovski, Bosna i Hercegovina u antičko doba, 15; Isto, 165 

CIL III 12 778 p. 2256 2; C. Patsch, II. rimski natpisi iz doline Lašve, 701; I. Bojanovski, Bosna i Hercegovina 
u antičko doba, 1 65 

16 CIL III 8382, 13857=14220 Vitez; Carl Patsch, Epigrafsko pabirčenje, Sarajevo : GZM, god. VII. sv. 2., 1895. 
292; I. Bojanovski, Bosna i Hercegovina u antičko doba, 165 

17 CIL III 13232=10049 p. 2328,11 Proslap-Gornja Rama; I. Bojanovski, Bosna i Hercegovina u antičko doba, 1 65; 
A. Skegro, Inscriptiones latinae et graecae Bosniae et Hercegovinae, 102, br. 119 

18 C. Patsch, Epigrafsko pabirčenje, 289 

Proces primanja rimskog građanstva je bio kod Delmata i to u Livanjskom području posebno izražen za 
vrijeme Hadrijana o čemu svjedoče mnogi Eliji. Marin Zaninović, Livanjsko polje u antici kao primjer delmatske 
zajednice, u: Zbornik «Livanjski kraj u povijestb>, Split - Livno, 1994, 48 

Vladimir Čorović, Izvještaj o iskopavanjima u Brezi 1913, Sarajevo : GZM, god. XXV, svezak 3-4. 1913, br. 4, sl. 
5; Dimitrije Sergejevski, Rimski natpisi iz Bosne, Užićkogkraja i Sandžaka, Beograd : Spomenik SKA XCIIL, 1940, 143, 
br. 11, sl. 12-13 

21 Natpis P.Aelia Iustusa-Fazlići CIL III 12761; Aleksander P. Hoffer, Rimski natpis iz Fazlića u Bili, Sarajevo : 
GZM. god. V, sv. 2. 1893, 321 - 323; Aleksander P. Hoffer, Nalazišta rimskih starina u travničkom kotaru, Sarajevo : 
GZM, god. VII. sv. 1. 1895, 43 - 61; C.Patsch, II. rimski natpisi iz doline Lašve, 704-705: I.Bojanovski, Bosna i 
Hercegovina u antičko doba, 158; Isto, 166 

22 Mihovil Mandić, Arheološke bilješke, Sarajevo ; GZM XLIII, sv. 2. 1931, 22 

susreće i osoba sa elijevskim gensom i to Aelia Procula , 23 Na drugom natpisu (koji ne pripada 
grupi ovih dekurionsko-duovirskih natpisa iz Varvare) spominje se još jedna osoba sa elijevskim 
gensom -Aelia Victorina 2A I na sarajevskom području nailazimo na gens Elija i to kod dvije osobe. 2 " 

I za vrijeme narednih careva, izgleda da se nastavlja ovaj proces, i to čak sa pojačanim 
intenzitetom. Nomen koji se sada najčešće sreće je Aurelius, a praenomen Titus, što bi značilo da 
ovi Aureliji mogu dugovati svoje građanstvo vladavinama čitavog niza careva kao što su Antonin 
Pije, Marko Aurelije, pa i Komod i zaključno sa Karakalom, koji je isto nosio nomen Aurelius, iako 
je bio iz dinastije Severa. 26 U Pazariću je pronađen natpis na kome se spominje T. Aurelius 
Saturninus i njegova supruga Aurelia Amurciana, 2 a u Švrakinom selu u Sarajevu je nađen 
natpis na kome se jasno čita ime T.Aurelius Maximus, veterana dvojice Augusta . 28 Još jedan 
veteran (VIII. legije Augusta) sa aurelijevskim gensom ( Aurelius Super ;) je sa svojom porodicom 
živio u sarajevskom području, o čemu svjedoči natpis iz Gradca (općina Hadžići) kod Sarajeva , 29 
Može se pretpostaviti ustvari da je dobar dio gornjobosanskih Aurelija bez praenomena Titus, 
ustvari rimsko građanstvo dobio tek sa Karakalinom konstitucijom {Constitutio Antoniniana), sa 
kojom je izgleda i završen proces apsorbiranja peregrinskih zajednica, političkih jedinica i 
pojedinaca u rimsko građanstvo i municipalni ustroj. Posebno su česti ovi Karakalini Aureliji u 
području Lepenice i Kiseljaka (Višnjica-Aur. Titiano; Aur. Iustiano; Aur. Iusto; Aur. Titus; Aur. 
M[..]tilla; [Jurelio Victorino; Aur. Victorin(a)e £.; Aur. Vindici et IVL? moguće samo I (možda 
Iulius?) Vindiciano; Aurelia Atilia) 30 — -(Podastinje-Aur. Nava; Aur. [.Jcinianus; Tem[.] Aur [...]). 31 Iz 



23 C.Patsch, Arheološko-epigrafska istraživanja povjesti rimske provincije Dalmacije, 154 

24 Natpis iz Varvare IV ( Flavia Flacclla ); C.Patsch, Arheološko-epigrafska istraživanja povjesti rimske provincije 
Dalmacije, 155; I.Bojanovski, Bosna i Hercegovina u antičko doba, 166 

25 A.Skegro, Inscriptiones latinae et graecae Bosniae et Hercegovinae, 102, br. 123 

26 Prije adopcije Titus Aurelius Fulvius Boionius Arrius Antoninus Pius (vl. 138 - 161 . god. n. e.), Marcus 
Aurelius Antoninus Augustus (vl. 161-180. god. n. e.) rođen kao Marcus Annius Catilius Severus, kasnije do adopcije 
Marcus Annius Verus-, Marcus Aureiius Commodus Antoninus (vl. 180-192 god. n. e.); Marcus Aurelius Antoninus 
Caracalla (vl. 211-217. god. n. e.). Karakala se prvobitno zvao Basijan; o njemu v. Miroslava Mirković, Rimska država 
pod kraljevima i u doba Republike (753-- 27 pre Hr.). Historija i institucije, Beograd: Dosije, 2002, 140 - 142. 

CIL III 13863; Patsch, Carl Patsch, Novi i revidirani natpisi, Sarajevo : GZM, god. VI. sv. 2. 1894, 345; 
Arheološki leksikon ВШ, Sarajevo : Zemaljski muzej, 1988, Tom I, 34; I. Bojanovski, Bosna i Hercegovina u antičko 
doba, 149-150 i fus. 38 

28 CIL III 2766 a (isp. P. 1035) =8374 Švrakino selo; C.Patsch, Novi i revidirani natpisi, 341 i d.; C.Patsch, 
Epigrafsko pabirčenje, 143 

29 CILlll 8375 (isp. 12749) Gradac kod Sarajeva (općina Hadžići); C. Patsch, Epigrafsko pabirčenje. 143 

Po M.Zaninoviću (La Dalmazia in eta imperiale, 221) potrebno je razlikovati one Aurelije sa prenomenom 
T(itus) i one bez ovoga prenomena, jer su prvi dobili građanstvo od/za Marka Aurelija, a drugi ođ/za Karakale. Slično 
tumačenje se nalazi i u Arheološkom leksikonu ВШ, Tom I, 34. Naravno postavlja se pitanje na osnovi kojih 
pokazatelja se došlo do ovakvog zaključka, jer je isto moguće da je novi Tit Aurelije dobio svoje građanstvo i ime i za 
vrijeme vladavine Antonina Pija. 

Dva natpisa Aurelia iz Višnjice N.Vulić, Antički spomenici naše zemlje, 69-70; K.Misilo, Rimski spomenici iz 
Bosne, 19, br. 2; 21, br. 4; Pavo Anđelić, Arheološka ispitivanja. u: Lepenica-priroda. stanovništvo, privreda i zdravlje. 
Sarajevo : Naučno društvo SRBIH, Posebna izdanja III, 1963, 164; I. Bojanovski, Bosna i Hercegovina u antičko doba, 
148, fus. 24 

Homolja kod Lepenice je opet izvjesni Aur(e)lius Marc(i) fil(ius). 32 Na prvom «aurelijevskom» 
natpisu iz Višnjice uz pet Aurelia, spominje se zajedno... et suo alu/mno.... Ovaj bezimeni 
učenik, iako nema aurelijevski atribut imenu, je isto vjerojatno domaći čovjek jer je u bliskim 
vezama sa svim spomenutim Aurelijima. Na drugom natpisu iz Višnjice spominje se ime 
Vindicianus sa vrlo nejasnim čitanjem dijela ispred toga imena, pa se pretpostavlja (po Vuliću, 
1933 A, 70) da se tu nalazi ime lulius, što je vrlo nesigurno čitanje. Spomenuti Vindicianus se 
nalazi u vrlo bliskim rodbinskim vezama sa Aurelijima sa natpisa (spominju se četiri osobe sa 
aurelijevskim gentilnim imenom), pa je i on domaći čovjek. Na natpisu Aurelia na Podastinju se 
opet sreće i izvjesni Marcellinus, koji se isto nalazi u bliskim rodbinskim vezama sa troje Aurelia 
sa natpisa, pa je samim tim vrlo moguće i on domaći čovjek. Kao što se može vidjeti Lepenica i 
kiseljačko područje općenito su među posljednjima bili zahvaćeni procesom primanja rimskog 
građanstva, i to tek nakon Karakaline konstitucije, što je vrlo neobično s obzirom da je riječ o 
zlatonosnom području, gdje su se crpile zlatne žile, posebno velikim intenzitetom u I. st. n. e. 
Logički je pretpostaviti da se samim tim tamo nalazila i izražajnija strana populacija, ali sudeći po 
natpisima prednjači ipak domaći element. Uostalom, i sam Flor kaže da su oni koji su natjerani 
da crpe zlatne žile Dalmacije bili domaći ljudi. 33 Ipak ostaje neobjašnjivo da primanje rimskog 
građanstva najsporije napreduje u zlatonosnom području, gdje su impulsi i korelacije i interakcije 
sa rimskim svijetom i strancima koji tamo privremeno borave ili se trajno nastanjuju trebale biti 
izražajnije i intenzivnije. Za razliku od područja Lepenice, primanje građanstva izgleda da brže 
zahvata komunikacijski otvorenije (i to posebno) sarajevsko područje i središnje dezitijatsko, 
brezansko područje. Zanimljivo je to usporediti i sa činjenicom da se mnogi Flaviji npr. susreću 
na natpisima pronađenim u Zenici 34 koja je, u blizini ušća Lašve u rijeku Bosnu, komunikacijski 
otvorenija. Po tome bi domorodci, posebno oni ugledniji, koji su prebivali uz komunikacijsko- 
saobraćajna čvorišta bili prijemčiviji za primanje rimskog građanstva, uostalom oni su najbrže i 
prihvaćali tekovine nove urbane, u mediteranskom stilu, kulture. 

Aurelijevski gens se u dosta slučajeva nalazi i na zeničkim natpisima i to : Aurelia Procula, 
dvije osobe sa aurelijevskim gensom na natpisu na kojem je tekst prilično oštećen pa se ne mogu 
pročitati (moguće je da je riječ o bračnom paru zbog fragment riječi CONIV u tekstu), Aurelia 
Procula 2, Aurelius Nepos, Aurelius Probus, Aurelius Crescentinus, te izvjesni Aurelius Licinius ) , 



31 D.Sergejevski, I Rimski spomenici iz Bosne. II Rimski natpisi iz Bosne, 111; P. Anđelić, Arheološka ispitivanja, 
166; I. Bojanovski, Bosna i Hercegovina u antičko doba, 148 fus. 24 

Vladislav Skarić, Altertiimer von Gradac in der Lepenica (Bosnien), Starine na Gradcu u bosanskoj Lepenici, 
Sarajevo ; GZM. god. XLIV, sv. 2. 1932, 4+Tbl. IV 
33 Flor. II, 25 

33 C.Truhelka, Prilozi rimskoj arheologiji Bosne i Hercegovine, 340-349 

а i na natpisima iz Malog Mošunja ( Aurelia Apronia, Aurelius Crescentis 
/ Crescens/Crescentinus ). 35 U Skopljanskoj udolini (Gornji Vakuf-Uskoplje) je pronađen natpis sa 
imenom (rekonstruiranim) Aurelius Tiron? b a u mjestu Otinovci spominje se Aurelius Licianus ? 1 

Veliki broj rimskih građana koji nose carske gensove, posebno Flaviji , Ulpiji , 38 Eliji i Aureliji, 
zorno ukazuje da su većinu rimskog stanovništva u Gornjoj Bosni i lašvanskom području, pa i 
Skopljanskoj udolini i njenom južnom, gornjoramskom produžetku ustvari činili po podrijetlu 
domaći ljudi, znači Dezitijati ili neki drugi Iliri koji su primili rimsko građanstvo. Broj doseljenih 
stranaca nije bio impozantan, iako je i njih bilo u određenom broju (npr. grčka i helenizirana 
orijentalna imena u Aquae S..., imena bez spomenutih carskih gentilnih imena u zoni Lepenica- 
Fojnica ). 39 Ta bi činjenica govorila da su ti domaći Rimljani davali ako ne osnovni, a ono bar 
prevladavajući pečat antičkom kulturnom razvitku Gornje Bosne u II, i III. st. n. e. Tako se može i 
period nakon završetka primanja antičke kulture i rimskog građanstva načelno smatrati 
tekovinom autohtonog etničkog razvitka, ali pod stranim općim kulturnim obrascem i uz 
određenu razinu stranog doseljavanja. Po svemu izloženom nameće se zaključak da je nosilac 
kulturnog razvitka, ali i društvenog, gospodarskog i političkog života Gornje Bosne i lašvanskog 
porječja za vrijeme postojanja peregrinske civitas, i nakon prelaska na municipalnu autonomiju 
bio poglavito domaći element, prvo sami Dezitijati, a onda i od njih proisteklo romanizirano 
stanovništvo. U tom pogledu je potrebno obratiti pažnju da domaća imena sa natpisa nestaju 
postupno i da ih uglavnom zamjenjuju ona sa spomenutim carskim gensovima. Potrebno je 
naglasiti da do sada pronađeni natpisi koji spominju municipij Bistuensium i njegove institucije 
pokazuju da su te dužnosti obnašale samo osobe sa flavijevskim i elijevskim gensom, znači 
domorodci sa rimskim građanstvom. To bi vodilo zaključku da su i viši, upravljački sloj u 
lokalnim zajednicama i za vrijeme municipalnog ustroja činili ne doseljenici, nego domaći 



Č.Truhelka, Prilozi rimskoj arheologiji Bosne i Hercegovine; C.Patsch, II, rimski natpisi iz doline Lašve, 701; 
706; Ivan Kujundžić, Najnovije rimske iskopine u Mošunju, Sarajevo : GZM, god. XXVIII, sv. 3-4, 1916 488; E. 
Imamović, Antički kultni i votivni spomenici na području Bosne i Hercegovine, 392-393; I. Bojanovski, Bosna i 
Hercegovina u antičko doba, 166 

Jozo Petrović, Novi arheološki nalazi iz doline Gornjeg Vrbasa, Sarajevo : GZM, N.S. Arheologija XV-XVI. 1960 
- 1961, 233-234; Bojanovski, 1974, 144; I.Bojanovski, Bosna i Hercegovina u antičko doba, 166 
37 CIL III 2763 = 13230 Otinovci, C.Patsch, Epigrafsko pabirčenje, 286-288 

I. Bojanovski (Bosna i Hercegovina u antičko doba, 70), smatra da je romanizacijska uloga (u smislu primanja 
građanstva) Trajana bila manja u Dalmaciji («...dosta slaba...») i da je riječ o uglavnom o stranim stručnjacima, 
možda vezanim za rudarstvo. Ova teza ima prilično nejasnoća od kojih vrijedi istaći samo neke. Pojedini Ulpiji se na 
natpisima spominju zajedno sa osobama sa domaćim imenima i imenima gensova drugih careva koji su prilično 
doprinosili širenju građanstva, a i Ulpija, kćerka Prokule, sa natpisa princepsa T.F. Valensa sigurno nije nikakav 
stranac i rudarski stručnjak. Uz to žene čine priličan broj osoba sa ulpijevskim gensom, a i u rudarskom pojasu 
Lepenica-Fojnica ne nailazi se na Ulpije, nego npr. na Aurelije. Pa i ako su ti Ulpiji stvarno stranci postavlja se pitanje 
zašto je u tolikoj mjeri došlo do doseljavanja samo osoba sa ulpijevskim gensom na jedno relativno manji prostor, 
kao što je to sarajevsko područje. 

Stranci su dosta rijetki i u lašvanskom području, I.Bojanovski, Bosna i Hercegovina u antičko doba, 166-167 

fus. 74 

element, podrijetlom vjerojatno iz starog, uglednijeg sloja peregrinskih zajednica središnje Bosne. 
Što se tiče Aquae S..., ne raspolažemo sa imenima osoba koja su bili duoviri ili dekurioni. Jedino 
je u prvim desetljećima III st. n. e. na natpisu Katija spomenut izvjesni Afrodisius, koji je možda 
bio stranac, flamen (svećenik nekog božanstva, možda čuvar carskog kulta ) 40 i tu vjersku službu 
je obavljao u AOVAE S.... 

Naravno u razmatranju ovog pitanja ne bi trebalo zanemariti i udio doseljavanja i trajnog 
nastanjivanja stranog elementa, koje ipak izgleda nije bilo masovno i nije se odjednom desilo kao 
neka planska izvedba. To je bio rezultat postupnosti, silnica samog postojanja politički i 
gospodarski uvezanog prostora od Eufrata do granica Kaledonije puna četiri stoljeća. I prije 
Oktavijanovih pohoda u unutrašnjost ilirskih zemalja su dolazili Mediteranci vođeni 
najrazličitijim pobudama i razlozima, od kojih su neki vjerojatno i ostajali u domorodačkim 
zajednicama i utopljavali se u njih . 41 Oni su sa sobom donosili i pojedine tekovine općeg 
kulturnog razvitka mediteranskog bazena, ali ipak je taj utjecaj bio sve do rimskog zaposjedanja 
slab i mjestimičan u općem razvojnim kretanjima domorodačkih ibrskih zajednica. Tek kada 
Rimljani osvajaju ove zemlje, dolazi do veće prisutnosti Mediteranaca u zapadno-balkanskoj 
unutrašnjosti (uključujući i dezitijatsko područje) te naglog prodora antičke kulture u sve 
segmente života Gornje Bosne i lašvanskog porječja, I sve veća sloboda kretanja, fluktuacija 
stanovništva i doseljavanje stranaca na prostore te odlazak iz raznoraznih razloga pojedinaca 
dezitijatske pripadnosti dodatno su slabili unutarnju snagu dezitijatske zajednice i njenu 
sposobnost za održanje samosvojnog dezitijatskog identiteta, a dodatno osnaživali proces 
romanizacije. Tako je izgleda i veći dio Dezitijata unovačenih u pomoćne jedinice i u mornaricu 
svoj smiraj nastao u drugim oblastima. I Nerva sin Laide i Temans Platorov, obojica Dezitijati 
unovačeni u oružane snage Imperije se nikada nisu vratili u svoju domovinu. I pored toga što nije 
došlo do masovnije kolonizacije stranaca, ipak je i njihovo trajno nastanjivanje dovodilo do 
razaranja dezitijatske narodnosne i političke kompaktnosti, jer su oni u život Gornje Bosne i 
lašvanskog porječja unosib nove elemente i načine funkcioniranja. Stranci su dolazili iz 
najrazličitijih razloga, ostajali i možda zasnivali svoje domaćinstvo. I to kao vojnici i kasnije 
veterani koji su se odlučili za stalno tamo nastaniti, državni i provincijski službenici, trgovci, 



I.Bojanovski, Bosna i Hercegovina u antičko doba, 148-149 i fus. 31. U Vratnici kod Lisičića, Konjic na natpisu 
u mitreumu spominje se izvjesni Lucije Antonije Menandr Afrodisij. Carl Patsch, Zbirke rimskih i grčkih starina u 
bos-herc. Zemaljskom muzeju, Sarajevo : Zemaljski muzej, 1915, 86 - 87; 99 - 101, sl. 86. Možda su ovi Afrodisiji 
rodom iz maloazijskog Afrodizija. 

U najvećem broju slučajeva riječ je o putujućim trgovcima, zanatlijama, rudarima i sl„ koji nisu morali da 
dolaze samo iz mediteranskih zemalja i koji su rado primani u domorodačkim sredinama u kojima bi ti došljaci 
ostajali da žive «anamix» (izmiješani) sa domorodcima. (Branko Gavela, Praistorijska arheologija; Klasična arheologija, 
u: Arheologija, Beograd: Univerzitet u Beogradu, 1997, 65). 

rudarski stručnjaci ili obični putujući rudari, kao obični pojedinci ili grupe koje su tu dolazile iz 
gospodarskih razloga, poradi bračnih veza sa pripadnicima domicilnog stanovništva ili samo kao 
avanturisti ili čak izbjeglice i prognanici, I dolazak robova je predstavljao jedan od vidova tih 
ulazaka stranog elementa, 

Na osnovi natpisa na gornjobosanskom području su evidentirani mogući stranci. Pa je tako 
dedikant Apolona Tadenusa bio izvjesni Charmidis, po imenu možda podrijetlom Grk ili 
helenizirani Orijentalac. 42 Isto tako se i na natpisu Katija-prva desetljeća III st. n. e. nalazi ime 
....us Afrodisius, koji je isto bio vjerojatno doseljeni Grk ili helenizirani istočnjak. 43 Određeni broj 
osoba sa mogućim stranim podrijetlom u većem broju nalazimo u rudonosnoj zoni Lepenice. Pa 
se tako u Podastinju kod Kiseljaka sreće izvjesni C. Manlius C. 1. Honesimus, oslobođenik i 
vjerojatno poslovni zastupnik Manlija iz Risna, 44 zatim Manlio Pontio Valens i njegova supruga 
Iulia Itache , 45 te neki Baebii iz Višnjice (izgleda da je na natpisu riječ o tri osobe-1. Baebia, majka, 
2. izvjesna Leticija, i dedikant natpisa 3. Baebius Titianus 46 ) — natpis je izgleda iz III st. n. е,— 47 . 
Na natpisu iz Brestovskog kod Kiseljaka se spominju Arije Kar i Maksimin. 48 Nejasno je koliko se 
osoba nalazi spomenuto na natpisu iz mjesta Bijele Vode, Donja Višnjica, ali sudeći po samome 
tekstu, bar koliko je poznato na osnovi njegove čitljivosti, nema osoba sa ulpijevskim, elijevskim 
ili aurelijevskim gensom. 49 Ipak i sve spomenute osobe sa ovih natpisa (moguće najmanje 10+ 
izvjesna serva iz Podastinja) stoje uz 13 osoba s aurelijevskim gensom na području Lepenice i 
Kiseljaka (+1. ...et suo alumno... iz Višnjice, 2. Iulius? Vindicianus iz Višnjice, 3. Marcius— otac 
Aurelija iz Homolja— i 4. Marcellinus iz Podastinja). 50 



42 Natpis Apolonu Tadenusu-Aquae S. . . CIL III 13858 

43 Natpis Katija; D.Sergejevski, Rimski natpisi novi i revidirani, 15-17; D.Sergejevski, Arheološki nalazi u 
Sarajevu i okolici, 36; 45-46 

44 CIL III 8379 (str. 2256); C.Patsch, Novi i revidirani natpisi, 344; P.Anđelić, Arheološka ispitivanja, 165; I. 
Bojanovski, Bosna i Hercegovina u antičko doba, 153. fus. 59 

N.Vulić, Antički spomenici naše zemlje, 71; K.Misilo, Rimski spomenici iz Bosne, 18 i d.; P.Anđelić, Arheološka 
ispitivanja, 164; I. Bojanovski, Bosna i Hercegovina u antičko doba, 153 

46 N.Vulić, Antički spomenici naše zemlje, 70; Jedan Titianus ali sa aurelijevskim gensom (znači riječ je o 
načelno «domaćem čovjeku») se isto spominje na jednom od natpisa iz Višnjice, tako da bi se i ovi Baebii mogli 
možda i relativizirati u smislu njihovog originalno negornjobosanskog podrijetla, ali za to su potrebnije dublje 
analize. 

N.Vulić, Antički spomenici naše zemlje, 70; K.Misilo, Rimski spomenici iz Bosne, 21; P. Anđelić, Arheološka 
ispitivanja, 164; I. Bojanovski, Bosna i Hercegovina u antičko doba, 153 fus. 62 

48 A.Skegro, Inscriptiones latinae et graecae Bosniae et Hercegovinae, 103, br. 129 

49 Isto, 103, br. 128 

Znači na području Višnjice i Podastinja i uopče lepeničkog prostora od najmanje 28 osoba, 17 su bile sa većom 
vjerojatnoćom domaćeg podrijetla. Znači bez obzira koliko se osoba pojavljuje na natpisu iz Bijelih Voda (najmanje 
dvije) procjena osoba sigurnijeg domaćeg podrijetla na području Lepenice na osnovi dosada poznatih natpisa iznosi 
između 55-60 %. A kako je domaći element još više prednjačio u ruralnijim zonama i među nepismenijim 
stanovništvom, sasvim je logično pretpostaviti da je udio domaćeg elementa u zoni antičke Lepenice bio znatno veći. 
Samim tim je i biološki doprinos dezitijatskog stanovništva antičkoj populaciji Lepenice i u III i IV st. n. e. bio 
najveći. 

А i u slučaju sarajevskog područja na natpisima u velikoj većini prednjače osobe sa 
ulpijevskim, elijevskim i aurelijevskim gensom u odnosu na osobe sa imenima radi kojih bi ih 
mogli smatrati po agnatskoj liniji osobama sa stranim podrijetlom. Naravno sve izrečeno ne bi se 
smjelo apsolutno prihvatiti i da se apriori smatra da su osobe sa flavijevskim, ulpijevskim, 
elijevskim i aurelijevskim gentilnim imenom domaćeg podrijetla po agnatskoj liniji, a one s 
drugim gentilnim imenom stranog podrijetla isto po agnatskoj liniji. Moguće je da je bilo i 
izvjesnih odstupanja od ovog, istina relativnog, ali ipak načela. Možda su i neki pojedinci sa 
nekim od četiri spomenuta carska gentilna imena bili stranog podrijetla, ali isto tako je moguće, 
pa čak i sa višom vjerojatnoćom, da su neki «naši Rimljani« bez tih gentilnih imena bili ili po 
agnatskoj ili po kognatskoj liniji, ili po obje istovremeno domaćeg podrijetla. I uz sve druge 
rezerve i relativnosti koje proizlaze iz ovakvog metodološkog pristupa (količina pronađenih 
natpisa, vrijeme njihovog nastanka koje može biti u jednom širokom rasponu od 70. god. n. e. do 
skoro početaka V. st. n. e. i sl.) ipak on i dalje predstavlja jedan od temeljnih indikatora za 
utvrđivanje nečijeg etničkog i narodnosnog podrijetla na osnovi njegovog (rimskog) gentilnog 
imena, posebno s obzirom na četiri spomenuta carska gentilna imena. 51 

Udio domaćeg elementa se dodatno povećava, ako se ima u vidu da natpise uglavnom 
postavljaju urbaniji, bogatiji, obrazovaniji, ugledniji i romaniziraniji elementi koji su više saživili 
s mediteranskom latinskom i rimskom kulturom, i u kojima je samim tim i procent stranaca 
morao biti najizrazitiji. A kako se iz svega vidi i među tim slojem u iznimno velikom odnosu 
prednjači, uvjetno rečeno, domaći element. Dobar primjer pruža i brezansko području gdje se na 
osnovi natpisa, koji sadržavaju i znatan broj ilirsko-dezitijatskih imena, može izvesti zaključak o 
skoro apsolutnoj dominaciji domaćeg elementa. U ruralnoj i slabije romaniziranoj populaciji, van 
rudarskih naselja i saobraćajno-komunikacionih čvorišta i središta upravno-administrativnog 
života, udio domaćeg stanovništva je morao biti još veći. Može se čak reći ako se sudi po 
njegovom visokom udjelu u fluentnijim sredinama, da je bio i skoro apsolutan. To 
poluromanizirano stanovništvo u ruralnim i izoliranijim sredinama je sigurno ostavilo znatno 
manje tragova ( a epigrafskih sigurno ne) pa se i preko toga može pretpostaviti da ono u tolikoj 



51 O primanju carskog gentilnog imena od strane novih građana vidi., zanimljiv opis iz vremena Klaudija od 
Cass. Dio LX, 17. 6-8; O ovom pitanju vidjeti i osvrt Marija Buzov, The romanization and urbanization of the Roman 
province of Pannonia in light of the autochtonous and immigrant populations, u : Illyrica antiqua, FF press, Zagreb, 
2005, 135. Analogiju imamo u slučaju galskih provincija, gdje je julijevsko gentilno ime dobar indikator za izučavanje 
primanja rimskog građanstva. Za razliku od ilirskih provincija, romaniziranim Galima dominira julijevsko ime. Tako 
imamo Julija Flora kod Trevira, Julija Sakrovira kod Heduanaca, Julija Civilisa kod Batavaca, i čitavu porodicu Julija 
poznate preko natpisa na trijumfalnoj kapiji iz Saintesa (C.Julius Rufus, C.Julius Otuaneunus, C.Julius Gedomo koji 
je prvi primio građanstvo od Julija Cezara). Tim Cornell and John Matthews, Atlas of the Roman World, London : 
Angus Books Ltd, 2006, 82. Primanje rimskog građanstva (i to kolektivnog tipa) je Julije Cezar intenzivirao i u 
španskim provincijama. Mirković, Rimska država pod kraljevima i u doba Republike (753,- 27 pre Hr.). Historija i 
institucije, 296. Ilirskim peregrinima iz unutrašnjostima je trebalo skoro 200 godina da dostignu ovaj stupanj. 

mjeri nije saživilo sa rimskom civilizacijom i njenim tekovinama i da su ga činili domaći ljudi. 
Izgleda i da su ovi stranci jednim dijelom ustvari pripadali oslobođenicima (npr. C.Manlius C. 1. 
Honesimus, možda i Afrodisius), a i za Charmidisa se pretpostavlja niži društveni 
položaj. 52 Uostalom na prostoru Podastinja se spominje i jedna serva P 

Potrebno je naglasiti da je u slučaju municipija Bistuensium (shvaćeno samo u smislu 
prostora zeničkog i travničko-lašvanskog područja) broj evidentiranih mogućih stranaca još i 
manji u odnosu na područje zahvata R.P. Aquae S. . .Tako bi se sa većom vjerojatnoćom kao stranci 
jedino mogli determinirati izvjesni Pompej sa natpisa iz Malog Mošunja i Valentio poznat preko 
natpisa iz Putičeva kraj Travnika. 54 Na natpisu iz Strana, Bišljevo kod Zenice spominju se Licinija, 
i njeni sinovi Arpago i Valerije. 55 Stranci, i to libertinskog podrijetla, mogli su biti i Ouartinianus i 
njegova supruga Elpis, poznati preko natpisa u Putičevu kod Travnika. 56 Podrijetlo Lupusa, Grese i 
dječaka Lucija, poznatih preko natpisa iz Stranjana kod Zenice, te Rufusa iz Malog Mošunja vrlo 
vjerojatno može biti i autohtono, bar po nekoj od linija (agnatskoj ili kognatskoj). 57 

I većina naselja i populacijski bitnijih naseobinskih aglomeracija i prostora iz antičkog 
perioda nesumnjivo se na neki način oslanja na svoje predrimske predšasnike, možda čak 
pretenciozno ne bi bilo reći i pretke. Tako se može smatrati da postoji i određeni naseobinski 
kontinuitet, naravno u okviru novih uvjeta i okolnosti. I spomenuta činjenica isto potvrđuje tu 
izrazitu prisutnost domaćeg elementa koje kao većinski populacijski segment učestvuje u općem 
kulturnom životu antičkih Gornje Bosne i lašvanskog porječja. 

Da je autohtoni element ipak bio onaj koji je predstavljao najveći dio «mase» koja je nosila 
na sebi i razvitak za vrijeme rimske vladavine, na neki način dodatno dokazuje i činjenica što 
antička kultura u ove prostore relativno postupnije prodire. 58 Na osnovi pronađenih nalaza, može 
se smatrati da je riječ o postupnom prodiranju, prihvaćanju i saživljavanju tih materijalnih 
osobnosti rimskog načina života. Kako se kreće prema III. st. n. e. tako se i povećava broj 
materijalnih ostataka nedvosmisleno rimskih, a da je došlo do masovne kolonizacije stranog 
elementa ova postupnost ne bi bila izražena, nego bi se praktično odjednom i to u svim svojim 



52 Patsch, Zbirke rimskih i grčkih starina u bos-herc. Zemaljskom muzeju, 77; I.Bojanovski, Bosna i Hercegovina 
u antičko doba, 149; 153-154 i odgovarajuće fusnote 

Mihovil Mandić, Starine kod fojničkog Kiseljaka, Sarajevo : GZM. god. XXXVII, 1925. 64; P.Anđelić, 
Arheološka ispitivanja, 165 

CIL III 8384 (2766) Putičevo kraj Travnika; I, Bojanovski, Bosna i Hercegovina u antičko doba, 166 

A. Skegro, Inscriptiones latinae et graecae Bosniae et Hercegovinae, 101, br. 118 
56 CIL III 8383 (2765); I. Bojanovski, Bosna i Hercegovina u antičko doba, 167, fus. 74 

M.Mandić, Arheološke bilješke, 22; K.Misilo, Rimski spomenici iz Bosne, 24; I.Bojanovski, Bosna i 
Hercegovina u antičko doba, 167 

Sasvim suprotno mišljenje ima H.M.Ceman (Res Publica Aquarum S 123) za kojeg pronalazak medaljona 

sa likom tračkog konjanika «predstavlja indirektnu potvrdu o stanovništvu naseljenom na širem području navedenog 
naselja, koje je raznorodno po svom podrijetlu. U ovom slučaju to su doseljenici iz Trakije». 

aspektima pojavila antička materijalna kultura na jednom ograničenom prostoru. Uostalom, 
domorodačka nekropola Kamenjača preživljava sve do početka III. st. n. e. A i pojedini natpisi 
reprezentiraju tu postupnost preuzimanja rimskog načina života, bar u vanjskom pogledu jer se 
na njima miješaju neki domaći i rimski aspekti (najbolji primjeri su natpis porodice «Batona» i 
natpis princepsa T.F.Valenta). Ustvari domaći element je potpuno potisnut iz materijalne kulture, 
bar one koja je do sada pronađena, tek negdje u III. st. n. e. Dodatni argument o prevladavanju 
domaćeg elementa je i to što je rudarska aktivnost na gornjobosanskom području (npr. Fojničko- 
kiseljačka oblast) i uopće u središnjoj Bosni postojala i u predrimsko doba, pa je logično 
pretpostaviti da je domaće stanovništvo bilo nosilac te privredne djelatnosti i u rimsko doba. 
Potvrdu primarno domaćeg udjela u ovoj privrednoj djelatnosti daje i Flor, koji spominje da je 
Postumije primoravao domaće ljude da se bave tim poslom. Znači populacijska osnova bavljenja 
rudarstvom i ispiranjem plemenitih metala bila je domaćeg podrijetla. A stranci koji su boravili ili 
se naseljavali u ovim rudarskim oblastima bili su državni i provincijski službenici, rudarski 
stručnjaci, poslovni ljudi ili su bili jednostavno privučeni mogućnostima zarade u ovim bogatim 
arealima. Sasvim je normalno očekivati da ova područja, u odnosu na druge sredine, privuku veći 
broj stranaca. Ali kako se iz izloženog vidi ni ovdje njihovo doseljavanje nije imalo karakter 
masovne kolonizacije, nego je riječ o pojedinačnom i postupnom doseljavanju, naseljavanju i 
aklimatiziranju u novim oblastima. 

Prilikom ovog razmatranja potrebno je napomenuti, iako je autohtono stanovništvo načelno 
i u većini bilo to koje je u okviru procesa vlastite romanizacije nosilo na sebi antički razvitak 
Gornje Bosne, lašvanskog porječja i Skopljanske udoline, da njegove nositelje od početka III. 
(posebno od Karakaline konstitucije) i IV. st. n. e. ne treba više smatrati Dezitijatima, jer oni više 
ne postoje. To su možda bili djelomično biološki potomci Dezitijata, ali ne i više Dezitijati. 
Njihovi interesi, osjećaji i ciljevi usmjereni su prema drugim identitetima, dok je onaj dezitijatski 
u potpunosti nestao. Tako je na Dezitijate ostalo samo sjećanje, ali i ono je kod toga 
provincijalnog stanovništva sve više bljedilo. I na kraju je postalo sasvim prihvatljivim da se i 
objekti koji su svjedočili o postojanju ovog naroda, uključujući i natpise koji su bili razumljivi 
tadašnjim ljudima koji su poznavali pismo, iskoriste u sekundarnoj upotrebi. Najbolji primjer 
pruža natpis princepsa T.F.Valenta koji je bio evidentan primjer vidljivog i pisanog i materijalnog 
dezitijatskog nasljeđa, a koji je brezansko stanovništvo prvih desetljeća VI. st. n. e., ako ne i 
ranije, upotrijebilo (vjerojatno bez imalo skrupula) u sekundarnoj upotrebi prilikom podizanja 

novih objekata. 59 S druge strane ti novi Rimljani, podrijetlom Iliri odnosno njihovi potomci, su 
postali u III. st. n. e. jedan od najvažnijih stupova opstojnosti i održanja i stabiliziranja čitave 
Imperije. 



Kratice 

ANU BiH - Akademija nauka i umjetnosti Bosne i Hercegovine, Sarajevo 
CBI - Centar za balkanološka ispitivanja, Sarajevo (časopis Godišnjak) 

CIL - Corpus Inscriptiones Latinarum 
GZM - Glasnik Zemaljskog muzeja, Sarajevo 
ILJug - Inscriptiones Latinae quae in Iugoslavia 

LCL - The Loeb Classical Library, London: VVilliam Heinemann LTD - Cambridge Mass.: Harvard 
University Press 

N.S. - Nova serija GZM od 1945 sv. I -VIII; od sv. IX (1954 god.) naziva se N.S. Arheologija (izdanje 
Glasnika Zemaljskog muzeja posvećeno arheologiji), Sarajevo 
Op. Arch. - OPVSKVLA ARCHAiOLOGICA, Arheološki zavod, Zagreb 
SAZU - Slovenska akademija znanosti in umetnosti, Ljubljana 
SKA - Srpska kraljevska akademija, Beograd 

Izdanja izvora 

Flor 1947.: Lucius Annaeus Florus, Epitome ofRoman History, Edward Seymour Forster, LCL 
Kasije Dion 1954-1955.: Dio js Roman History in nine Volumes, Earnest Сагу, LCL (2) 

Kasije Dion 1986.: Marjeta Šašel Kos Zgodovinska podoba prostora med Akvilejo, Jadranom in 
Sirmijem pri Kasiju Dionu in Herodijanu, Ljubljana: Znanstvenoraziskovalni center SAZU, 
50-273 

Velej Paterkul 1955.: Velleius Paterculus, Compendium of Roman History, Frederick W. Shipley, 
LCL. 

Velej Paterkul 2006.: Gaj Velej Paterkul, rimska povijest, Josip Miklić, Zagreb : Latina & Graeca 



Ipak ne treba smetnuti sa uma da je od kraja IV. i početka V. st. n. e. u vrijeme kasne antike nesumnjivo u 
većoj mjeri poremećena struktura domaćeg stanovništva. Uslijed seobe naroda povećavale su se migracije a Gornja 
Bosna i uopće dinarska unutrašnjost su bile sigurnija pribježišta za mase izbjeglica. 

